สวัสดีครับ แฟนผมประจำเดือนมา 15กค.หมด19กค.แล้วมามีอะไรกันวันที่22โดยที่ไม่ป้องกัน หลั่งนอกตลอดทุกครั้งที่มีอะไรกัน ครับผ่านมา7วันก็ไม่มีอาการอะไรนอกจากตัวร้อน พอผ่านได้7วันวันที่30ผมมีอะไรกับแฟนอีกครั้งก็ไม่มีอะไรผิดปกติครับ31มีอะไรกันอีกครั้งพบว่าขณะที่มีเพศสัมพัน พบว่าแฟนมีน้ำเยอะมากเป็นใสๆ แต่มันก็มีอะไรไม่รู้สีขาวขุ่นๆ ติดที่ของผมแต่ผมยังไม่ได้หลั่งนะครับ มันเป็นน้ำของแฟนผม ผมไม่รู้คืออะไร ผมก็หลั่งนอกเหมือนเดิมทุกครั้งแต่ครั้งนี้ ผมไห้กินยาคุมฉุกเฉินชนิดเม็ดเดียวครับ ผมไห้แฟนผมกินวันที่1สค.ตอน 2ทุ่มครับ ก็ไม่พบอาการใดๆหลังกิน แต่ตื่นเช้ามา แฟนผมมีอาการปวดท้อง แล้วก็หาย พอตกเย็น มีอาการปวดหัวนิดหน่อยตัวร้อน เป็นยังนี้ ตั้งแต่วันที่2สค.จนถึงตอนนี้วันที่4สค. ผมอยากทราบว่ามันคืออาการอะไรหรอครับ เครียดมากครับ TT
สวัสดีค่ะ หากประจำเดือนมาวันที่ 15 ก.ค. แล้วได้มีเพศสัมพันธ์วันที่ 22 ก.ค. เท่ากับมีเพศสัมพันธ์ในวันที่ 8 นับจากวันแรกที่มีประจำเดือนมา ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ โดยหากใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22%ส่วนการมีเพศสัมพันธ์ในวันที่ 30-31 ก.ค. ก็เช่นกัน ถือว่าไม่ใช่ระยะปลอดภัย โอกาสที่จะตั้งครรภ์นั้นมีได้ ส่วนการทานยาคุมฉุกเฉินในวันที่ 1 ส.ค. ก็จะช่วยป้องกันการตั้งครรภ์จากการมีเพศสัมพันธ์วันที่ 30-31 ก.ค.ได้ประมาณ 75%สำหรับอาการปวดท้องหลังจากทานยาไป 1 วันแล้วหายไป ก็น่าจะเป็นผลข้างเคียงจากยาคุมฉุกเฉินได้ ส่วนอาการปวดหัว ตัวร้อน อาจเกิดจากมีการติดเชื้อ เช่น ไข้หวัด หรืออาจเกิดจากการมีความเครียด พักผ่อนไม่เพียงพอก็ได้ แนะนำให้ดูแลรักษาตามอาการไปก่อน เช่น ดื่มน้ำเปล่ามากๆ นอนพักผ่อนเยอะๆ ทานยาแก้ปวด เช่น พาราเซตามอล เป็นต้น หากอาการไม่ดีขึ้น ก็ควรไปพบแพทย์เพื่อตรวจค่ะสำหรับเรื่องการตั้งครรภ์ หากหลังจากนี้ ไม่มีประจำเดือนมา ก็ควรตรวจหาการตั้งครรภ์ดูด้วยค่ะ